|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*-+\*yqw\*hzg\*ycf\*xBE\*xag\*ycf\*zbF\*Bjq\*obq\*xCc\*zew\*-+\*eDs\*ors\*lyd\*lyd\*lyd\*grA\*Bhy\*BxE\*Bwo\*Dfk\*zfE\*-+\*ftw\*Dba\*odk\*qga\*vCs\*uBb\*qcc\*Ari\*ugj\*sua\*onA\*-+\*ftA\*obc\*ljD\*rDx\*yFa\*fwg\*nxj\*xra\*xEc\*uBv\*uws\*-+\*xjq\*bqg\*ECy\*Dkf\*bED\*sxj\*lxD\*vym\*BxC\*flz\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 601-01/24-01/5

URBROJ: 2176-13-24-1

Lipovljani, 09.12.2024.

Na temelju članka 48. točke 4. Zakona o predškolskom odgoju i obrazovanju ( Narodne novine, broj: 10/97, 107/07 , 94/13, 98/19, 57/22, 101/23) i članka 26. Statuta Općine Lipovljani (Službeni vjesnik, broj: 14/21), Općinsko vijeće Općine Lipovljani na 26. sjednici održanoj prosinca 2024. godine donosi

**O D L U K U**

**o sudjelovanju roditelja u cijeni Programa dječjeg vrtića Iskrica u Lipovljanima**

**Članak 1.**

Ovom Odlukom utvrđuje se sudjelovanje roditelja u cijeni Programa Dječjeg vrtića Iskrica u Lipovljanima.

**Članak 2.**

Program Dječjeg vrtića Iskrica u Lipovljanima za djecu s prebivalištem na području Općine Lipovljani je besplatan.

**Članak 3.**

Program Dječjeg vrtića Iskrica u Lipovljanima za djecu s prebivalištem van područja Općine Lipovljani iznosi 50,00 eura mjesečno za poludnevni program boravka djece u vrtiću, odnosno 75,00 eura mjesečno za cjelodnevni program boravka djece u vrtiću.

Plaćanje cijene programa je unaprijed, početkom mjeseca za taj mjesec, roditelj je obvezan izvršiti uplatu u roku od osam dana od dana ispostave računa.

Ako roditelj ne plati dva računa uzastopno niti nakon opomene dijete će se ispisati i na njegovo mjesto primiti novo dijete sa liste čekanja.

**Članak 4.**

Roditelj plaća mjesečnu cijenu programa umanjenu za opravdani izostanaka djeteta iz Dječjeg vrtića.

Opravdani izostanci djeteta su bolest djeteta i godišnji odmor roditelja. Izostanak djeteta (ako je duži od deset dana) roditelj mora unaprijed najaviti i opravdati i tada se njegov račun smanjuje za 40% od redovne mjesečne cijene vrtića.

Opravdani izostanci djeteta za slučaj bolesti dokazuju se podnošenjem liječničke ispričnice , a u slučaju godišnjeg odmora roditelja dokaz o korištenju godišnjeg odmora.

**Članak 5.**

Stupanjem na snagu ove Odluke prestaje važiti Odluka o sudjelovanju roditelja u cijeni Programa Dječjeg vrtića Iskrica U Lipovljanima (Službeni vjesnik, broj: 15/99,1/01, 1/07 i 37/15).

**Članak 6.**

Ova Odluka stupa na snagu osmog dana od dana objave u Službenom vjesniku, a primjenjivat će se od 01. siječnja 2025. godine.

Predsjednik

Tomislav Lukšić dipl. ing. šum.